পরিসংখ্যান গবেষণা ও শিক্ষণ ইনস্টিটিউট

পরিসংখ্যান গবেষণা ও শিক্ষণ ইনস্টিটিউট, এছাড়াও আই.এস.আর.টি নামেও পরিচিত, ঢাকা বিশ্ববিদ্যালয় অন্তর্ভুক্ত একটি শিক্ষা ও গবেষণা প্রতিষ্ঠান। ১৯৬৪ সালে ঢাকা বিশ্ববিদ্যালয়ের এক সংবিধি বলে এই ইনস্টিটিউট প্রতিষ্ঠিত হয়। লক্ষ্য ও উদ্দেশ্য প্রথিতযশা বিজ্ঞানী ডক্টর কাজী মোতাহার হোসেন ছিলেন এর প্রতিষ্ঠাতা পরিচালক। পরিসংখ্যানের উচ্চতর শিক্ষা ও গবেষণায় উৎসাহ দান ও প্রয়োজনীয় সুযোগ সৃষ্টি, পরিসংখ্যান সম্পর্কিত ধারণার বিস্তার সাধন, পরিসংখ্যান-কর্মী, প্রশিক্ষণের ব্যবস্থা নেওয়া, বিভিন্ন বিভাগ ও অ্যাজেন্সির উন্নয়ন-পরিকল্পনায় সহায়তা দান, সরকারি-বেসরকারি এবং জাতীয়-আন্তর্জাতিক প্রতিষ্ঠানের জন্য বিভিন্ন গবেষণা কাজ পরিচালনা এর মুখ্য উদ্দেশ্য। শিক্ষাসূচি ১৯৯৪ সালে এই ইনস্টিটিউটে ফলিত পরিসংখ্যান বিষয়ে চার বছর মেয়াদি অনার্স ও এক বছর মেয়াদি মাস্টার্স প্রোগ্রাম চালু হয়। ১৩ জুলাই ২০২৩ ঢাকা বিশ্ববিদ্যালয়ের অ্যাকাডেমিক কাউন্সিলে প্রোগ্রামের নাম ফলিত পরিসংখ্যান থেকে পরিবর্তন করে অ্যাপ্লায়েড স্ট্যাটিস্টিক্স অ্যান্ড ডেটা সায়েন্স করা হয়। বর্তমানে এই ইনস্টিটিউটে অ্যাপ্লায়েড স্ট্যাটিস্টিক্স অ্যান্ড ডেটা সায়েন্স বিষয়ে চার বছর মেয়াদি অনার্স ও এক বছর মেয়াদি মাস্টার্স কোর্স চালু আছে। ইনস্টিটিউট থেকে অ্যাপ্লায়েড স্ট্যাটিস্টিক্স অ্যান্ড ডেটা সায়েন্স-এ এম.ফিল ও পি.এইচ.ডি গবেষণার সুযোগও আছে। তাছাড়া পরিসংখ্যানের সাথে সম্পর্কযুক্ত নানা বিষয়ে এই ইনস্টিটিউট নিয়মিত স্বল্পমেয়াদি প্রশিক্ষণ কোর্সের ব্যবস্থা করে থাকে। প্রকাশনা জার্নাল অব স্ট্যাটিসটিক্যাল রিসার্চ (Journal of Statistical Research, JSR) নামক একটি আন্তর্জাতিক পরিসংখ্যান বিজ্ঞান বিষয়ক দ্বি-বার্ষিক সাময়িকী এই প্রতিষ্ঠান থেকে প্রকাশ করা হয় তথ্যসূত্র বহিঃসংযোগ দাপ্তরিক ওয়েবসাইট Alumni association of ISRT ISRT on wikimapia